**CONTRACT DE SERVICII**

**Nr. din**

1. ***Preambul***

În temeiul Legii 98/2016 privind achizițiile publice cu modificările și completările ulterioare s-a încheiat prezentul contract de servicii, între:

**JUDEŢUL CLUJ prin Consiliul Judeţean Cluj**, cu sediul în Cluj Napoca, Calea Dorobanţilor, nr. 106, cod poştal 400609, Telefon : 0372-640060, Fax : 0372-640074, [www.cjcluj.ro](http://www.cjcluj.ro/), e-mail: cjc@cjcluj.ro, cod fiscal: 4288110, cont trezorerie RO41TREZ24A840301580102X deschis la Trezoreria municipiului Cluj - Napoca, reprezentată legal prin Preşedintele Consiliului Județean Cluj - **dl. ALIN TIȘE**, în calitate de **achizitor,** pe de o parte

**Şi**

**\_\_\_\_\_\_\_\_\_\_\_\_\_\_\_\_\_\_\_\_**reprezentată prin\_\_\_\_\_\_\_\_\_\_\_\_\_\_ în calitate de **prestator**, pe de altă parte.

 ***2. Definiţii***

2.1 - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul inscris şi toate Anexele sale.
			2. ***achizitor şi furnizor*** - părţile contractante, aşa cum sunt acestea numite în prezentul contract;
			3. ***preţul contractului*** - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
			4. ***produse*** - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;
			5. ***servicii*** *-* servicii aferente livrarii produselor, respectiv activităţi legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie, şi orice alte asemenea obligaţii care revin furnizorului prin contract;
			6. ***origine*** -locul unde produsele au fost realizate, fabricate, culese. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor si serviciilor poate fi distinctă de naţionalitatea furnizorului.
			7. ***destinaţie finală***- locul unde furnizorul are obligaţia de a furniza produsele;
			8. ***termenii comerciali*** de livrare vor fi interpreaţi conform INCOTERMS 2000 – Camera Internaţională de Comerţ (CIC).
			9. ***forţa majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat fortă majoră un eveniment asemenea celor de mai sus care, fără a crea o imposibilitate de executare ori face extrem de costisitoare executarea obligaţiilor uneia din părţi;
			10. ***zi*** - zi calendaristică; *an* - 365 de zile.

 **3. *Interpretare***

 **3.1** În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

 **3.2** Termenul “zi”sau “zile” sau orice referire la zile reprezintă zile calendaristice daca nu se specifică în mod diferit.

***Clauze obligatorii***

***4. Obiectul principal al contractului***

 **4.1** Prestatorul se obligă să presteze **\_\_\_\_\_\_\_\_\_\_\_\_** conform ofertei depuse şi a documentelor prezentului contract.

**4.2** Prestatorul se obligă să întocmească un număr de 12 rapoarte de audit financiar, din care unul va însoți cererea de rambursare finală, în conformitate cu cerințele caietului de sarcini.

 ***5. Prețul contractului***

**5.1** Prețul contractului, respectiv prețul serviciilor prestate este de **\_\_\_\_\_\_\_\_\_\_\_**, la care se adaugă TVA.

**5.2** Plata se va efectua eșalonat, după elaborarea fiecărui raport de audit financiar .

**5.3** Facturile emise pentru serviciile prestate și recepționate, se vor plăti într-un termen de 30 zile de la data inregistrarii acestuia la sediul beneficiarului.

***6. Durata contractului***

 **6.1** Durata contractului este de 35 de luni, de la data semnarii sale de catre parti, dar nu va înceta mai devreme de 30 de zile de la data rambursării de către AM POR a cererii de rambursare finală.

 **6.2** Dacă perioada de implementare a proiectului se va prelungi, durata contractului de audit se va prelungi, de drept, până la finalul perioadei de implementare a proiectului, cu respectarea termenului stabilit la art. 6.1.

**6.3** Prezentul contract produce efecte de la data semnării acestuia de către ambele părţi contractante. Prezentul contract încetează să producă efecte de la data îndeplinirii, de către ambele părți contractante a obligațiilor ce le revin conform contractului.

***7. Executarea contractului***

**7.1** Executarea contractului începe in termen de maximum 3 zile de la data emiterii ordinului de incepere.

7.2. Pe parcursul executării contractului prestatorul va respecta şi următoarele condiţii :

- Prestatorul va aloca personalul corespunzător (din punctul de vedere al expertizei și al alocării timpului), precum și echipamentele necesare în vederea finalizării eficiente a tuturor activităților solicitate pentru atingerea obiectivelor Contractului.

**8. *Documentele contractului***

**8.1** Documentele contractului sunt:

- referat de necesitate si oportunitate;

- documentația de atribuire;

- oferta depusa;

În cazul în care există discrepanţe între prevederile unora dintre documentele contractului şi caietul de sarcini, prevederile acestuia din urmă vor prevala.

**9. *Obligațiile principale ale prestatorului***

 **9.1** Prestatorul se obligă să presteze serviciile de auditare financiara pentru cheltuielile efectuate in cadrul **proiectului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**în conformitate cu prevederile caietului de sarcini, propunerea tehnică şi standardele naționale şi internaționale aplicabile.

 **9.2** Prestatorul se obligă să se prezinte la sediul achizitorului pentru prestarea serviciilor de audit în termen de 3 zile lucrătoare de la data primirii solicitării. Termenul de 3 zile se calculează începând cu ziua următoare primirii solicitării.

Prestatorul se obligă să presteze serviciile de audit la sediul autorității contractante, conform graficului cererilor de rambursare care va fi transmis prestatorului la semnarea contractului de servicii. În cazul în care termenele prevăzute în graficul cererilor de rambursare vor fi modificate/actualizate pe perioada implementării proiectului, graficul va fi retransmis prestatorului.

Prestatorul se obligă să elaboreze toate documentele aferente prezentului contract și să le predea achizitorului pe suport hârtie şi suport electronic în termen de 3 zile lucrătoare de la data prezentării la sediul achizitorului.

**9.3** Prestatorul se obligă să păstreze confidențialitatea informațiilor la care are acces, atât pe durata executării contractului cât şi după finalizarea acestuia.

**9.4** Prestatorul se obligă să despăgubească achizitorul împotriva oricăror :

a) reclamații şi acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legătură cu produsele achiziționate;

b) daune-interese, costuri, taxe şi cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini întocmit de către achizitor.

 **9.5** Prestatorul se obligă să elaboreze toate livrabilele aferente prezentului contract şi să le predea achizitorului pe suport hârtie şi suport electronic.

*Prestatorul se obligă să elaboreze toate livrabilele aferente prezentului contract şi să le predea achizitorului pe suport hârtie şi suport electronic în termen de 3 zile lucrătoare de la data prezentării la sediul achizitorului, etapizat astfel:*

*- 2 zile lucrătoare pentru verificarea documentelor aferente perioadei de referință;*

*- 1 zi lucrătoare pentru elaborarea, predarea și înregistrarea raportului de audit la achizitor.”*

 **9.6** Prestatorul se obligă să emită şi să comunice facturile pentru serviciile prestate, în termenul legal prevăzut de legislația în vigoare.

**9.7.** . Codul de conduită al prestatorului **:**

1. Prestatorul are obligaţia de a acţiona în orice circumstanţă cu obiectivitate şi imparţialitate, ca un bun şi loial consilier al achizitorului, în conformitate cu regulile etice şi deontologice ale profesiei sale, precum şi cu discreţia necesară. În special, prestatorul se va abţine de la a face orice declaraţii publice în legătură cu contractul sau serviciile prestate în cadrul acestuia fără aprobarea prealabilă în acest sens, în scris, a achizitorului, precum şi de la a se angaja în orice activitate care vine în conflict cu obligaţiile asumate faţă de achizitor prin acest contract. Prestatorul nu are dreptul de a angaja achizitorul în orice fel fără asentimentul scris al acestuia, obţinut în prealabil, şi va face acest lucru cunoscut terţilor ori de câte ori este cazul.
2. Prestatorul se obligă să respecte şi să se conformeze tuturor prevederilor legislaţiei româneşti relevante în vigoare, şi garantează că personalul propriu şi dependenţii acestora respectă şi se conformează acestor prevederi legale. De asemenea, prestatorul va respecta standardele internaţionale de muncă (ILO), convenţiile cu privire la libertatea de asociere şi negocieri colective, eliminarea muncii forţate şi a discriminării la locul de muncă şi abolirea muncii copiilor.
3. Pe întreaga durată a contractului, prestatorul şi personalul acestuia vor respecta drepturile omului şi libertăţile cetăţeneşti, şi se angajează să nu aducă atingere în nici un fel practicilor politice, culturale şi religioase din România.
4. În cazul în care prestatorul şi/sau oricare dintre sub-contractorii, personalul, agenţii sau dependenţii săi, va primi sau accepta să primească, şi/sau va oferi sau va accepta să dea sau să procure vreunei persoane orice cadou, gratuitate, comision sau mită ca stimulent sau recompensă pentru a face sau a nu face orice act, şi/sau pentru a favoriza sau defavoriza orice persoană în legătură cu acest contract sau orice alt contract cu achizitorul, acesta din urmă are dreptul de a rezilia contractul cu solicitarea de daune-interese, fără ca prin aceasta însă să se aducă vreun prejudiciu oricăror drepturi câştigate de prestator în baza acestui contract.
5. Plăţile efectuate de către achizitor către prestator în baza acestui contract reprezintă singurul venit sau beneficiu pe care prestatorul are dreptul să îl obţină în legătură cu acest contract. Nici prestatorul nici personalul acestuia nu va accepta orice comision, reducere, alocaţie, plată indirectă sau orice alt venit/beneficiu în legătură cu sau ca rezultat al îndeplinirii obligaţiilor prevăzute în acest contract.
6. Prestatorul nu va avea, direct sau indirect, beneficiul nici unei redevenţe, gratuităţi sau comision în legătură cu orice articol sau proces, aflat sub protecţia drepturilor de autor şi/sau oricărui alt drept de proprietate intelectuală şi/sau industrială, utilizat în cadrul sau pentru scopurile acestui contract.
7. Executarea acestui contract nu trebuie să dea naştere unor cheltuieli comerciale neobişnuite. Dacă astfel de cheltuieli apar, contractul va fi reziliat de drept. Achizitorul are dreptul de a efectua orice verificări documentare şi la faţa locului pe care le consideră necesare în scopul analizării existenţei unor cheltuieli comerciale neobişnuite.
8. Prestatorul va trata toate documentele şi informaţiile primite în legătură cu contractul ca având caracter confidenţial şi – cu excepţia cazurilor în care acest lucru este necesar pentru buna derulare a contractului şi atingerea obiectivelor acestuia - nu va publica sau dezvălui orice aspecte ale prezentului contract şi nu va divulga orice informaţie obţinută de la achizitor fără acordul prealabil, în scris, al acestuia, transmis prin managerul de contract. De asemenea, nu va utiliza aceste informaţii şi nu va face referi la acestea în prestarea unor servicii pentru alţii. În cazul în care există divergenţe de opinie între prestator şi achizitor cu privire la necesitatea publicării/dezvăluirii anumitor informaţii în scopul derulării contractului, decizia achizitorului în aceste situaţii este finală şi neapelabilă.
9. Prestatorul, personalul, sub-contractorii sau agenţii acestuia se obligă să menţină secretul profesional pe întreaga durată a acestui contract şi după încetarea acestuia. În acest sens, afară de cazul în care achizitorul consimte în scris la aceasta, atât prestatorul, cât şi personalul, sub-contractorii sau agenţii acestuia nu vor comunica oricărei terţe părţi nici o informaţie confidenţială obţinută sau descoperită pe durata contractului şi nu vor face publice nici o informaţie sau recomandare formulată în executarea contractului sau ca rezultat al prestării serviciilor. De asemenea, prestatorul se obligă să nu utilizeze informaţiile furnizate lui sau obţinute pe parcursul derulării contractului şi/sau rezultatele studiilor, testelor şi cercetărilor desfăşurate pe parcursul şi în scopul executării acestui contract într-un mod care aduce sau este de natură a cauza prejudicii achizitorului.

9.9. Conflictul de interese:

(1) Prestatorul va lua toate măsurile necesare pentru a preveni sau îndepărta orice situaţie care are sau poate avea ca efect compromiterea executării acestui contract în mod obiectiv şi imparţial. Astfel de situaţii pot apărea ca rezultat al intereselor economice, afinităţilor politice sau naţionale, legăturilor de familie sau emoţionale, or al altor legături sau interese comune. Oricare ar fi situaţia, apariţia unui conflict de interese trebuie notificată de către prestator imediat achizitorului, în scris.

(2) Prestatorul va garanta că personalul său, inclusiv cel de conducere, nu se află într-o situaţie care poate da naştere unui conflict de interese. Prestatorul va înlocui, imediat şi fără nici un fel de compensaţie din partea achizitorului, orice membru al personalului său care se află într-o astfel de situaţie.

(3) Prestatorul se va abţine de la orice legături şi relaţii, comerciale sau de altă natură, care au sau pot avea ca efect compromiterea independenţei sale sau cea a personalului său. În cazul în care prestatorul nu poate menţine această independenţă, achizitorul are dreptul de a rezilia contractul, fără obligaţia notificării formale a prestatorului şi fără a aduce atingere dreptului achizitorului de a solicita despăgubiri pentru orice daune suferite ca urmare a acestei situaţii.

(4) Achizitorul îşi rezervă dreptul de a verifica dacă măsurile luate de prestator în conformitate cu prevederile acestui articol sunt adecvate şi de a solicita luarea de măsuri suplimentare dacă va considera necesar.

***10. Obligațiile principale ale achizitorului***

 **10.1** Achizitorul se obligă să recepţioneze serviciile prestate în termen de maxim 10 zile lucratoare de la finalizarea acestora. Predarea documentelor întocmite de prestator se face în conformitate cu art. 14.3.

 **10.2** Achizitorul se obligă să plătească preţul convenit în prezentul contract pentru serviciile prestate.

 **10.3** Achizitorul se obligă să pună la dispoziţia prestatorului orice facilităţi şi/sau informaţii pe care le deţine şi pe care prestatorul le-a solicitat achizitorului şi pe care le consideră necesare îndeplinirii contractului.

 **10.4** În situatia în care sunt identificate cheltuieli neeligibile, care au fost însa certificate de auditorul financiar independent, Consiliul Județean Cluj va comunica Camerei Auditorilor Financiari din Romania situatiile de aceasta natura.

***11. Sancțiuni pentru neîndeplinirea culpabilă a obligațiilor***

**11.1**. În cazul în care, din vina sa exclusivă, prestatorul nu reușește să-şi execute obligațiile asumate prin contract, atunci achizitorul are dreptul de a deduce din prețul contractului, penalități, cu respectarea prevederilor articolului 1.536 din Legea nr. 287/2009 privind Codul civil, republicată, cu modificările ulterioare, din valoarea serviciilor neexecutate.

**11.2** Daca achizitorul nu onorează facturile conform art.5.2 și art. 5.3 din contract, atunci acesta are obligația de a plăti penalități, cu respectarea prevederilor Legii 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști şi între aceștia şi autorități contractante, din plata neefectuată.

 **11.3** Nerespectarea obligaţiilor asumate prin prezentul contract de către prestator, în mod culpabil şi repetat, dă dreptul achizitorului de a considera contractul de drept reziliat şi de a pretinde plata de daune-interese, fără a mai fi necesara punerea în întârziere ori vreo alta formalitate prealabila.

**11.4** Achizitorul își rezervă dreptul de a renunța oricând la contract, printr-o notificare scrisă, adresată prestatorului, fără nicio compensație, dacă acesta din urmă dă faliment, cu condiția ca această anulare să nu prejudicieze sau să afecteze dreptul la acțiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

 **11.5** Achizitorul îşi rezervă dreptul de a renunţa oricând la contract, printr-o notificare scrisă, adresată prestatorului, fără nicio compensaţie, în condiţiile în care achizitorul, din motive temeinice, nu mai poate asigura realizarea obiectului contractului. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

 **11.6** Achizitorul va reține, din factura prestatorului, procentul stabilit ca neeligibil de către AM POR în urma verificărilor care au fost însă certificate de auditorul financiar independent, în raport cu valoarea cererii de rambursare.

 ***Clauze specifice***

***12. Garanția de bună execuție a contractului***

**12.1** - Se va constitui garanția de buna executie in cuantum de 10% din valoarea contractului fara TVA , respectiv \_\_\_\_\_\_\_\_\_\_\_\_\_\_\_\_\_ lei, conform art. 40 din H.G. nr. 395/2016.

Garanția de bună execuție se poate constitui astfel : Scrisoare bancară/ instrument de garantare, virament bancar, numerar (pentru valori mai mici de 5000 lei), prin retineri succesive din sumele datorate pentru facturi partiale (suma initiala nu mai mica de 0,5 % din pretul contractului).

În cazul în care se constituie prin retineri succesive Prestatorul are obligația de a deschide un cont la dispoziția autorității contractante la unitatea Trezoreriei Statului din cadrul organului fiscal competent în administrarea acestuia. Suma inițială care se depune de către prestator în contul de disponibil astfel deschis nu trebuie să fie mai mică de 0,5% din prețul fără TVA a contractului de achiziție publică, respectiv .................lei. Pe parcursul îndeplinirii contractului de achiziție publică, autoritatea contractanta urmează să alimenteze contul de disponibil prin rețineri succesive din sumele datorate și cuvenite contractantului până la concurența sumei stabilite drept garanție de bună execuție în contractul de achiziție publică.

**12.2** Prestatorul are obligația de a constitui garanţia de bună execuţie în termen de 5 zile lucrătoare de la incheierea prezentului Contract.

**12.3** Autoritatea contractantă are dreptul de a emite pretenții asupra garanției de bună execuție, oricând pe parcursul îndeplinirii contractului de achiziție publică în limita prejudiciului creat, în cazul în care contractantul nu își îndeplinește din culpa sa obligațiile asumate prin contract. Anterior emiterii unei pretenții asupra garanției de bună execuție autoritatea contractantă are obligația de a notifica pretenția atât contractantului, cât şi emitentului instrumentului de garantare, precizând obligațiile care nu au fost respectate, precum şi modul de calcul al prejudiciului. În situația executării garanției de bună execuție, parțial sau total, contractantul are obligația de a reîntregii garanția în cauză raportat la restul rămas de executat.

**12.4** Autoritatea contractantă are obligația de a elibera/restitui garanția de bună execuţie în cel mult 14 zile de la data îndeplinirii de către contractant a obligaţiilor asumate prin contractul de achiziție publică, dar nu mai devreme de data rambursării de către AM POR a cererii de rambursare finală respectiv, dacă nu a ridicat până la acea dată pretenții asupra ei.

 ***13. Alte responsabilități ale prestatorului***

**13.1** Prestatorul are obligaţia de a executa serviciile prevăzute în contract cu profesionalismul şi promtitudinea cuvenite angajamentului asumat şi în conformitate cu prevederile legale.

**13.2** Prestatorul se obligă să supravegheze personalul desemnat pentru îndeplinirea contractului, prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în masura în care necesitatea asigurării acestora este prevăzută în contract sau se poate deduce în mod rezonabil din contract.

**13.3** Prestatorul este pe deplin responsabil pentru execuţia serviciilor în termenul prevăzut în ofertă. Totodată, este răspunzător atât de siguranţa tuturor operaţiunilor şi metodelor utilizate, cât şi de calificarea personalului folosit pe toată durata contractului.

**13.4** Prestatorul are obligaţia de a executa serviciile prevăzute în contract cu profesionalismul şi promtitudinea cuvenite angajamentului asumat.

 **13.5** Dreptul de proprietate intelectuala asupra tuturor documentelor/livrabilelor elaborate de catre prestator, aferente indeplinirii obligatiilor contractuale, va reveni achizitorului.

***14. Recepţie şi verificări***

 **14.1** Achizitorul are dreptul de a verifica modul de prestare a serviciilor pentru a stabili conformitatea lor cu prevederile contractului și a documentației de atribuire.

 **14.2** Verificările vor fi efectuate în conformitate cu prevederile din contract și a documentației de atribuire. Achizitorul are obligația de a notifica, în scris, auditorului identitatea reprezentanților săi împuterniciți pentru acest scop.

 **14.3** Auditorul are obligaţia de a pregăti şi transmite achizitorului rapoartele prevăzute în documentația de atribuire la termenele prevăzute în cuprinsul acestuia, pe baza cărora achizitorul va efectua plăţile .

 **14.4**  Toate rapoartele şi documentele relevante ale proiectului vor deveni proprietatea Consiliului Judetean Cluj. Auditorul va furniza aceste documente atât pe suport de hârtie cât şi în format electronic. Toate rapoartele menționate vor fi datate semnate şi ștampilate   de către auditor (conform caietului de sarcini)  şi vor fi predate Achizitorului în 2 exemplare pe hârtie si 2 CD-uri.

**14.5**   Recepția serviciilor ce constituie obiectul prezentului contract se va realiza în termen de maxim 10 zile lucrătoare de la finalizarea acestora, în baza unui proces-verbal de recepție.

***15. Începere, finalizare, întârzieri, sistare***

**15.1** (1) Prestatorul are obligația de a începe prestarea serviciilor in maxim 3 zile de la data emiterii ordinului administrativ de începere a prestării serviciilor.

 (2) În cazul în care prestatorul suferă întârzieri, datorate în exclusivitate achizitorului părţile vor stabili de comun acord prelungirea perioadei de prestare a serviciului.

**15.2** (1) Serviciile prestate în baza contractului, trebuie finalizate în termenul convenit de parţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează prestatorului, sau

alte circumstanţe neobisnuite susceptibile de a surveni, altfel decât prin încalcarea contractului de către prestator,

îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora.

 **15.3** În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

***16. Ajustarea prețului contractului***

 **16.1.** Pentru serviciile prestate, plaţile datorate de achizitor prestatorului sunt tarifele declarate în propunerea financiară, anexă la contract şi nu vor fi actualizate.

**16.2** Prețul contractului este ferm şi nu se actualizează.

***17. Amendamente***

 **17.1** Parţile contractante au dreptul, în limita legii, ca pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

***18. Cesiunea***

 18.1 În prezentul contract este permisă doar cesiunea creanțelor rezultate din acesta, obligațiile născute rămânând în sarcina părților contractante, astfel cum au fost stipulate și asumate inițial .

***19. Încetarea şi rezilierea contractului***

 **19.1** Prezentul contract va înceta de drept dacă în termen de 30 de zile de la data emiterii ordinului administrativ de începere a prestării serviciilor, prestatorul nu a început prestarea serviciilor corespunzătoare contractului.

 **19.2** Încetarea prezentului contract în condiţiile art. 19.1. nu va produce niciun fel de efect asupra altor drepturi ale achizitorului şi ale prestatorului dobândite în baza prezentului contract.

 **19.3** Suplimentar faţă de cauzele de încetare definite mai sus, achizitorul poate rezilia contractul cu efecte depline (*de jure*) după acordarea unui preaviz de 30 zile prestatorului, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:

a) prestatorul nu execută contractul în conformitate cu obligaţiile asumate;

b) prestatorul nu respecta termenele intermediare sau finale conform programului de prestare;

c) prestatorul cesionează sau subcontracteaza contractul fără a avea acordul scris al achizitorului;

d) prestatorul face obiectul unei proceduri de dizolvare, şi-a suspendat activitatea, impotriva sa s-a dispus deschiderea falimentului sau se află într-o situaţie asemănătoare rezultând dintr-o procedură similară reglementată de legislaţia sau reglementările la nivel naţional;

e) prestatorul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă;

f) prestatorul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica;

g) împotriva prestatorul a fost pronunţată o hotărâre având autoritate de lucru judecat cu privire la fraudă, corupţie, implicarea într-o organizaţie criminală sau orice altă activitate ilegală în dauna intereselor financiare ale CE;

h) apariţia oricărei alte incapacităţi legale care să împiedice executarea contractului;

i) prestatorul nu furnizează garanţiile sau asigurările solicitate, sau persoana care furnizează garanţia sau asigurarea nu este în măsură să îşi îndeplinească angajamentele.

 **19.4**  (1) În oricare din evenimentele sau circumstanţele prezentate la art. 19.3, achizitorul, în termen de 10 zile după transmiterea unei înştiinţări către prestator, dar dupa implinirea termenului de preaviz prevazut la art. 19.3, va putea să rezilieze contractul.

 (2) În cazurile descrise la art. 19.3 pct. (e), (f), achizitorul va putea, prin înştiinţare, să rezilieze imediat contractul, fara indeplinirea termenului de 30 de zile.

 (3) In cazul in care achizitorul opteaza pentru rezilierea contractului, prestatorul va fi indreptatit la plata integrala a serviciilor prestate pana la data la care intervine rezilierea efectiva.

 **19.5** După reziliere prestatorul va preda reprezentantului achizitorului, toate documentele prestatorului şi orice alte documente de proiectare întocmite de sau pentru el.

 **19.6** Prestatorul va face toate eforturile pentru a respecta imediat orice instrucţiuni incluse în înştiinţare.

 **19.7** După reziliere, achizitorul poate finaliza pe cheltuiala sa serviciile prin forţe proprii şi/sau cu alte entităţi. Achizitorul şi aceste entităţi vor putea folosi documentele prestatorului sau orice alte documente întocmite de prestator sau în numele acestuia, numai dupa data la care achizitorul efectueaza plata integrala a acestor servicii catre prestator.

 **19.8** În cazul în care prezentul contract este reziliat, oricare dintre părți va fi îndreptățită să recupereze de la cealalta parte fără a renunţa la celelalte remedii la care este îndreptăţit în baza acestuia, orice pierdere sau prejudiciu suferit până la un nivel egal cu valoarea contractului.

 ***20. Forţa majoră***

 **20.1** Forţa majoră este constatată de o autoritate competentă.

 **20.2** Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

 **20.3** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

 **20.4** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**20.5** Dacă forța majoră acționează sau se estimează ca va acționa o perioadă mai mare de 6 luni, fiecare parte va avea dreptul să notifice celeilalte parți încetarea de plin drept a prezentului contract, fără ca vreuna din parți să poată pretindă celeilalte daune-interese.

***21. Soluţionarea litigiilor***

 **21.1** Achizitorul şi prestatorul vor depune toate eforturile pentru a rezolva pe cale amiabilă, orice neînţelegere cu privire la realizarea prevederilor prezentului contract.

 **21.2** Dacă după 15 zile de la încercarea rezolvării acestor neînţelegeri nu se ajunge la un rezultat favorabil ambelor părţi contractante, partea vătămată se poate adresa instanţelor judecătoreşti competente pentru soluţionarea litigiului.

**22**. ***Clauză standard privind protecţia datelor personale***

22.1. Părţile trebuie să respecte normele si obligaţiile impuse de dispoziţiile în vigoare, privind protecţia datelor cu caracter personal.

22.2. Părţile sunt conştiente de faptul că normele europene din Regulamentul 679/2016 se aplică oricărui operator de date sau împuternicit situat în Uniunea Europeană şi oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, Părţile confirmă respectarea deplină a următoarelor prevederi, inclusiv dar fără a se limita la:

- capacitatea de a respecta drepturile persoanelor vizate privind ştergerea, corectarea sau transferul informaţiilor personale,

- informarea în caz de breşă de date a tuturor destinatarilor relevanţi, într-un interval maxim de 72 ore şi, în cazul Prestatorului nu mai târziu de 24 ore de la momentul în care o astfel de încălcare a securităţii datelor a ajuns în atenţia acestuia,

- îndeplinirea tuturor îndatoririlor obligatorii privind documentarea conformării cu Regulamentul 679/2016.

22.3. Părţile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării. Orice prelucrare suplimentară sau în alt scop face obiectul unui acord separat de prelucrare a datelor, încheiat între Părţi. De asemenea, perioada de stocare a datelor personale prelucrate prin contract este limitată la perioada corespondentă realizării obiectului principal al contractului.

22.4. Datele cu caracter personal schimbate între Părţi nu pot deveni accesibile sau comunicate unor terţe părţi neautorizate sau puse la dispoziţie spre utilizare într-un alt mod. Prin urmare, Părțile vor lua toate măsurile tehnice şi în special organizatorice necesare, în ceea ce priveşte obligaţiile asumate prin această clauză:

- vor împiedica persoanele neautorizate să obţină acces la sistemele de prelucrarea datelor cu care sunt prelucrate sau utilizate datele cu caracter personal;

- vor preveni utilizarea fără autorizaţie a sistemelor de prelucrare a datelor;

- se vor asigura că persoanele care au dreptul să utilizeze un sistem de prelucrare a datelor au acces numai la datele la care au drept de acces şi că datele cu caracter personal nu pot fi citite, copiate, modificate sau eliminate fără autorizaţie în cursul prelucrării sau utilizării şi după stocare;

- se vor asigura că datele cu caracter personal nu pot fi citite, copiate, modificate sau eliminate fără autorizaţie în timpul transmiterii electronice sau transportului şi că este posibil să verifice şi să stabilească către care organisme se doreşte să se efectueze transferul datelor cu caracter personal prin mijloace de transmitere a datelor;

- se vor asigura că pot verifica şi stabili dacă şi de către cine au fost introduse, modificate sau eliminate datele cu caracter personal în/din sistemele de prelucrare a datelor;

- se vor asigura că, în cazul unei acţiuni de prelucrare a datelor cu caracter personal, datele sunt prelucrate strict în conformitate cu prezentul contractul încheiat între Părţi;

- se vor asigura că datele cu caracter personal sunt protejate de distrugere sau pierdere accidentală;

- se vor asigura că datele colectate în scopuri diferite pot fi prelucrate separat.

***23. Comunicări***

 **23.1** (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

 (2) Orice document scris trebuie înregistrat atât în momentul transmiterii cât şi în momentul primirii.

 **23.2** Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***24. Legea aplicabilă contractului***

**24.1** Contractul va fi interpretat conform legilor din România.

Părţile au înţeles să încheie azi, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, prezentul contract în două exemplare originale, câte un exemplar pentru fiecare parte contractantă.

 **Achizitor Prestator**

|  |  |
| --- | --- |
| **JUDEŢUL CLUJ****CONSILIUL JUDEŢEAN CLUJ** |  |
| **PREŞEDINTE,****ALIN TIŞE** **DIRECTOR GENERAL,** **Cristina SCHIOP** **DIRECTOR EXECUTIV**  **Mariana RAŢIU** **DIRECTOR EXECUTIV**  **Ştefan ILIESCU** **MANAGER PROIECT** **Vizat**  **Control financiar preventiv** **Vizat juridic** |  **ADMINISTRATOR** |